stanford-oval/wikipedia huggingface dataset:
איסאי גורביץ'
קורות חיים

איסאי גורביץ' נולד בשנת 1912 בריגה (אז בתחומי האימפריה הרוסית כיום בלטביה) למשפחה יהודית. הוריו ישראל גורביץ' ובסיה גאוכמן היו ילידי לפל. בעקבות מלחמת האזרחים ברוסיה המשפחה עברה לתחומי ברית המועצות.
גורביץ' החל לימודי פיזיקה באוניברסיטת לנינגרד וסיים אותה בשנת 1934. לאחר הלימודים הוא התחיל לעבוד במכון לחקר רדיואקטיביות של אקדמיה למדעים של ברית המועצות בלנינגרד. אחד העבודות הראשונות שלו הועברה לנילס בור שהתרשם והמליץ על פרסומה.
בשנת 1941 ביחד עם יעקב זלדוביץ', איסאק פומרנצ'וק ויולי חריטון הוא היה שותף לפיתוח תאוריה של כור גרעיני. על בסיס עבודה זו בשנת 1944 הוא סיים עבודת תואר שלישי. גורביץ' היה חלק של פרויקט הקמת כור גרעיני ראשון של ברית המועצות והיה חלק של בניית פצצה גרעינית סובייטית.
בהמשך גורביץ' עבד במכון קורצ'טוב בו כיהן בתפקיד מנהל מעבדה.
בשנת 1946 גורביץ' החל ללמד באוניברסיטה הלאומית למחקר גרעיני וכיהן בדרגת פרופסור. בהדרכתו הוכנו מספר רב של עבודות תואר שלישי ו-4 עבודות פוסט דוקטורט. בשנת 1965 הוא פרסם ספר בתחום התמחותו שתורגמה לאנגלית.
בשנת 1968 גורביץ' התקבל כחבר בהתכתבות לאקדמיה למדעים של ברית המועצות.
על פעילותו לקידום המדע לגורביץ' הוענקו עיטורים ופרסים לרבות פרס ברית המועצות בשנת 1949.
גורביץ' נפטר בשנת 1992 במוסקבה ונטמן בבית העלמין דונסקויה החדש.
אוסאמו שיממורה

| --- | --- |

 לידה:  27 באוגוסט 1928 פוקוצ'יאמה, יפן 
 פטירה:  19 באוקטובר 2018 (בגיל 90) נגסאקי, יפן 
 ענף מדעי:  ביוכימיה, כימיה אורגנית, ביולוגיה, ביולוגיה ימית 
 מקום לימודים:  אוניברסיטת נגויה  Nagasaki Medical College 
 מוסדות:  אוניברסיטת נגויה  אוניברסיטת בוסטון 
 פרסים והוקרה:  מסדר התרבות (2008)  פרס ההצטיינות בתרבות (2008)  פרס נובל לכימיה (2008)  פרס אשאסי (2006) 
 צאצאים:  Tsutomu Shimomura 
 
זהו שם יפני; שם המשפחה הוא .
אוסאמו שיממורה (יפנית: 下村脩;‏ 27 באוגוסט 1928 - 19 באוקטובר 2018) היה מדען יפני, שזכה בפרס נובל לכימיה בשנת 2008 (במשותף עם מרטין צ'לפי ורוג'ר טסיין), "על גילוי ופיתוח השימוש בחלבון הפלואורסצנטי GFP".
קורות חיים

אוסאמו שיממורה נולד בקיוטו שביפן לצ'יקרה, קצין בצבא היפני, ולאימו, יוקי שיממורה. למד במכללה למדעי התרופות של מכללת נגסקי. ב 1951 סיים תואר ראשון במדעים, ולאחר מכן עבד כעוזר מעבדה עד לשנת 1955.
ב-1956 החל לעבוד כעוזרו של פרופסור יושימסה היראטה באוניברסיטת נאגויה. שיממורה המשיך ללמוד באוניברסיטה זו, וב-1958 סיים תואר שני במדעים, ולאחר מכן כתב את עבודת הדוקטורט בכימיה אורגנית.
לאחר שסיים את הדוקטורט, שיממורה החל לעבוד באוניבסיטה שבה למד. במסגרת אחד ממחקריו שפורסם בעיתון, גילה אותו פרופסור פרנק ג'ונסון מאוניברסיטת פרינסטון, והוא גייס אותו לעבוד איתו ב-1960.
אוסאמו עבד עם ג'ונסון במחלקה לביולוגיה באוניבסיטת פרינסטון, ובמסגרת מחקרם גילו את תגליתם על ה-GFP, וקיבלו פרס נובל לכימיה בשנת 2008, יחד עם שני מדענים אמריקאים נוספים.
נפטר ב-19 באוקטובר 2018.
המחקר וחשיבות הגילוי

שיממורה עבד, כאמור, במחלקה לביולוגיה באוניברסיטה פרינסטון עבור פרופסור ג'ונסון ויחד למדו על ה- Aequorea Victoria Jellyfish. הם אספו על הנושא הזה מידע במהלך הקיץ במעבדות של אוניברסיטת וושינגטון. בשנת 1962 עבודתם הגיעה לשיאה עם הגילוי של חלבוני aequorin והחלבון הפלואורסצנטי הירוק –,GFP שהוא חלבון הפולט אור ירקרק כאשר מאירים עליו באור כחול ובאולטרה סגול. לחלבון זה שימושים רבים בתחום הביוטכנולוגיה, כגון סימון חלבונים בתא וברקמות, מעקב אחרי תהליכים תוך תאיים ותנועתם בגוף וכן יצירת גלאי סידן, חומציות ועוד. בעזרת חלבונים המבוססים על ה- GFP ניתן לעשות גם ריאקציה כימית המזהה קרבה בין שני חלבונים, הנקראת FRET.
פרסים והוקרה

2004 – פרס פירס בחברה המטרוסקופית המלכותית
2005 – פרס אמיל חמות
2006 – פרס אסאחי
2008 – פרס נובל לכימיה
2008 – סדר התרבות
2008 – אדם בעל ערך תרבותי
2012 – פרס אווז הזהב
2013 – חבר באקדמיה הלאומית למדעים של ארצות הברית.
אימרה דויטש (כנר)

| --- | --- |

 לידה:  10 בספטמבר 1906 בודפשט, האימפריה האוסטרו-הונגרית 
 פטירה:  16 באפריל 1997 (בגיל 90) מיאמי, ארצות הברית 
 מוקד פעילות:  הונגריה 
 כלי נגינה:  כינור 
 פרופיל ב-IMDb
 
אימרה דויטש או אמרי דויטש (בהונגרית: Deutsch Imre באנגלית: Emery Deutsch; בודפשט, 10 בספטמבר 1906 – מיאמי, 16 באפריל 1997) היה כנר יהודי-הונגרי-אמריקאי, מלחין, מנצח. דויטש היה אחד הכנרים הגדולים בארצות הברית בתקופתו.
ביוגרפיה

אימרה דויטש נולד במשפחה יהודית בהונגריה והיגר עם משפחתו לארצות הברית בשנת 1913, בטרם פרצה מלחמת העולם הראשונה. המשפחה התיישבה בקליבלנד. לעיר זו קשור גם לניסיונו של דויטש עם כינורו הראשון. הוא ראה את כלי הנגינה בחלון ראווה במחיר של שמונה דולרים והתחנן בפני אמו שתקנה לו אותו. סכום הכסף הזה היווה נטל כלכלי גדול עבור המשפחה הענייה באותה תקופה (זה היה סכום מאוד מכובד), אבל הם איכשהו אספו את הכסף ורחשו את הכינור עבורו.
דויטש החל לנגן בכינור באופן אוטודידקטי, אך לאחר מכן נלקח תחת חסותו (במלגה) של בית הספר ג'וליארד בניו יורק. כך הוא הצליח ללמוד באחד מבתי הספר למוזיקה הטובים ביותר בארצות הברית. מאוחר יותר נשא לאישה את בתו של מנהל המוסד. נולדו להם שני בנים, אבל אף אחד מהם לא עסק במוזיקה בצורה מקצוענית.
דויטש היה כאמור אחד הכנרים הגדולים בתקופתו. הוא ניגן בכלי סטרדיווריוס אמיתי, אבל היה לו גם כינור גליאנו, יצירה מאת ניקולו גליאנו (איט') מ-1728. דויטש הופיעה בקרנגי הול, ניגן בין היתר בפני אליזבת השנייה, מלכת הממלכה המאוחדת ובפני מלך ספרד. היו לו למעלה מעשרת אלפים הופעות בחייו, והקלטות רבות עבור CBS. בהיותו בקולומביה הוא שיתף פעולה עם טד ליואיס ותזמורתו. יצירה של דויטש בביצועם הגיע למקום הרביעי במצעד הפזמונים. דויטש הוא היה הדמות הראשית של הנשפים (Night of Budapest in Cleveland), הוא ניגן במספר רב מאוד של בתי מלון ולהקות. בשנת 1971 הוא עבר למיאמי והמשיך להופיע בעיר והסביבה עד לשנות ה-90.
אימרה דויטש הרגיש מצוין הן בעולם המוזיקה הקלאסית והן בעולם המוזיקה הצוענית. דויטש היה גם מלחין, פזמונאי ותמלילן. הוא כתב מוזיקה לכ-80 שירים. יצירתו המפורסמת ביותר היא When the violin gypsy cry. הוא הובא למנוחות במאוזוליאום של בית הקברות המפורסם של לייק ויו בקליבלנד (אנ').
לקריאה נוספת

ראיון אישי (גרסה גולמית) עם מאדאם רנה גלנד (Madame Renee Galland) עם עמיתתו של אמרי דויטש.
מאמר מאת אמרי דויטש באתר Answers.com
הספד שהופיע בניו יורק טיימס לאחר מותו (דרוש מנוי)
ביוגרפיה של אמרי דויטש באתר allmusic.com
הערות שוליים

↑  When the violin gypsy cry ב-YouTube
| --- | --- |
בקרת זהויות :  NLI: 987012592974805171  BNE: XX1439511  LCCN: n85201931  VIAF: 19863657   WorldCat (עם VIAF): 19863657
איסאני

איסאני (בגאורגית: ისანი) הוא אחד מהפרוורים העתיקים בטביליסי, גאורגיה, הנמצא על הגדה השמאלית של נהר הקורה.
מקור שם הרובע הוא מהמילה הערבית היסאני והתייחסה במקור למצודת איסאני שהגנה על העיר מהתקפה מצפון-מערב, במאות ה-11 וה-12.
היסטוריה

הפרוור נזכר לראשונה במאה ה-11, בתקופת השלטון הערבי בעיר, כמקום המלא במעיינות. בשנת 1045 ניסה בגרט הרביעי, מלך הממלכה הגאורגית המאוחדת, לכבוש את טביליסי. הוא הצליח להיכנס לעיר אבל נתקל בהתנגדות נואשת של חיל המצב הערבי בפרבר המבוצר.
בשנת 1122, בנה דוד הבנאי, לאחר שכבש את העיר והפך אותה לבירת ממלכתו, את "הארמון המבוצר" על צוק לשפת נהר הקורה.
בשנת 1177, התקוממו אצילי הממלכה, כנגד גיאורגי השלישי, והכריזו על הנסיך דמנה, בנו של דוד החמישי, שהיה מוכר בקרב האופוזיציה האריסטוקרטית כטוען החוקי לכתר. גיאורגי נמלט ל"ארמון המבוצר" עד שהצבא המלכותי הכניע את המורדים.
מאוחר יותר נכלל ברובע מטחי. בחלוקה המחודשת של טביליסי לרבעים אוחדה איסאני עם סאמגורי לרובע איסאני-סאמגורי.
ערך זה הוא קצרמרבנושא יישובים בגאורגיה. אתם מוזמנים לתרום לוויקיפדיה ו.
אוצ'ה אוקצ'וקוו

אוצ'ה אלוזי אוקצ'וקוו (27 בספטמבר 1967) היה כדורגלן ניגרי ששיחק בעמדת הבלם.
אוקצ'וקוו נחשב כשחקן הזר ששיחק בטורקיה במשך פרק הזמן הארוך ביותר (13 שנים),[דרוש מקור] ואף קיבל אזרחות טורקית תחת השם דניז אויגר. פירוש השם אוקצ'וקוו בשפת האיגבו הוא "רצון האלוהים".
קריירה

אוקצ'וקוו שנולד בלאגוס, התחיל את הקריירה שלו כששיחק בקבוצות המקומיות פלאש פלמינגוס והארטלנד, ואף זכה בליגת העל הניגרית ב-1988 וב-1989.
ביולי 1990, הוא הצטרף למועדון הדני ברונדבי, תחת המאמן החדש מורטן אולסן. תוך זמן קצר, אוקצ'וקוו הפך לשחקן קבוע בסגל הפותח, ואף עזר לקבוצתו לזכות בליגת העל הדנית בשנים 1990 ו-1991. אוקצ'וקוו היה אחד מעמודי התווך של הקבוצה שאף הגיעה לחצי גמר גביע אופ"א 1990/91 (אנ').
ב-10 בנובמבר 1993, חתם אוקצ'וקוו בפנרבחצ'ה הטורקית; לאחר שהופיע בגביע אפריקה לאומות 1992, שם הגיעה נבחרת ניגריה לחצי הגמר. אוקצ'וקוו עזר למועדון לזכות בליגת העל הטורקית.
אוקצ'וקוו שיחק ארבע עונות נוספות עם פנרבחצ'ה, ולאחר קרוב ל-250 משחקים רשמיים בהם השתתף, עבר אוקצ'וקוו לאיסטנבולספור הטורקית, וחזר ב-2007 לניגריה לקבוצה אושן בויז ולאחר מכן הצטרף לבאיילסה יונייטד ביולי 2008, ופרש זמן קצר לאחר מכן, בהיותו בגיל 41.
נבחרת לאומית

לזכותו של אוקצ'וקוו 47 הופעות במדי נבחרת ניגריה. אוקצ'וקוו השתתף עם הנבחרת בגביע אפריקה לאומות 1994, מונדיאל 1994, גביע המלך פהד 1995 ומונדיאל 1998.
ב-12 במרץ 1990, כבש אוקצ'וקוו את שערו הראשון במדי הנבחרת נגד נבחרת זמביה, במסגרת חצי גמר גביע אפריקה לאומות; השער אף סייע לנבחרת ניגריה לעלות לשלב הגמר.
תארים > קבוצתיים

ליגת העל הניגרית: 1995/1996, 2000/2001
ליגת העל הדנית: 1990, 1991
ליגת העל הטורקית: 1995/1996, 2000/2001
תארים > בינלאומיים

גביע אפריקה לאומות: 1994
מדליית זהב אולימפית: 1996
הערות שוליים

↑  תקציר המשחק בין זמביה לניגריה, באתר TRANSFERMARKT, ‏12 במרץ 1990
| נבחרת ניגריה – מונדיאל 1994 |
| --- | --- | --- |
|  1 רופאי •  2 אגואווהן •  3 אירוהא •  4 קשי •  5 אוקצ'וקוו •  6 אנוונו •  7 ג'ורג' •  8 אוליהה •  9 יקיני •  10 אוקוצ'ה •   11 אמוניקה •  12 סיאסיה • 13 אזאוגו •  14 אמוקצ'י • 15 אוליסה • 16 אגו • 17 איקפבה • 18 אקוקו • 19 אמנלו • 20 אוקפור • 21 אדפוג'ו • 22 אגבונאברה • מאמן: וסטרהוף |  1 רופאי •  2 אגואווהן •  3 אירוהא •  4 קשי •  5 אוקצ'וקוו •  6 אנוונו •  7 ג'ורג' •  8 אוליהה •  9 יקיני •  10 אוקוצ'ה •   11 אמוניקה •  12 סיאסיה • 13 אזאוגו •  14 אמוקצ'י • 15 אוליסה • 16 אגו • 17 איקפבה • 18 אקוקו • 19 אמנלו • 20 אוקפור • 21 אדפוג'ו • 22 אגבונאברה • מאמן: וסטרהוף | ניגריה |
| נבחרת ניגריה – אולימפיאדת אטלנטה 1996 (מדליית זהב) |
| --- | --- | --- |
|  1 ע. בביארו •  2 ס. בביארו •  3 וסט •  4 קאנו •  5 אוקצ'וקוו •  6 אמוניקה •  7 בבאנגידה •  8 אורומה •  9 פטוסי •  10 אוקוצ'ה •   11 איקפבה •  12 אובאפמי • 13 לוואל •  14 אמוקצ'י • 15 אוליסה • 16 אובייקוו • 17 אופראקוו • 18 ג'וזף • מאמן: בונפרר |  1 ע. בביארו •  2 ס. בביארו •  3 וסט •  4 קאנו •  5 אוקצ'וקוו •  6 אמוניקה •  7 בבאנגידה •  8 אורומה •  9 פטוסי •  10 אוקוצ'ה •   11 איקפבה •  12 אובאפמי • 13 לוואל •  14 אמוקצ'י • 15 אוליסה • 16 אובייקוו • 17 אופראקוו • 18 ג'וזף • מאמן: בונפרר | ניגריה |
| נבחרת ניגריה – מונדיאל 1998 |
| --- | --- | --- |
|  1 רופאי •  2 אופרקו •  3 בביארו •  4 קאנו •  5 אוקצ'וקוו •  6 ווסט •  7 ג'ורג' •  8 אדפוג'ו •  9 יקיני •  10 אוקוצ'ה •   11 לוואל •  12 אוקפרה • 13 בבאנגידה •  14 אמוקצ'י • 15 אוליסה • 16 אוקפור • 17 אגואווהן • 18 אורומה • 19 אירוהא • 20 איקפבה • 21 אוקפרה • 22 ברוואה • מאמן: מילוטינוביץ' |  1 רופאי •  2 אופרקו •  3 בביארו •  4 קאנו •  5 אוקצ'וקוו •  6 ווסט •  7 ג'ורג' •  8 אדפוג'ו •  9 יקיני •  10 אוקוצ'ה •   11 לוואל •  12 אוקפרה • 13 בבאנגידה •  14 אמוקצ'י • 15 אוליסה • 16 אוקפור • 17 אגואווהן • 18 אורומה • 19 אירוהא • 20 איקפבה • 21 אוקפרה • 22 ברוואה • מאמן: מילוטינוביץ' | ניגריה |
אזור הנופש הלאומי אגם מיד

| --- | --- |
מבט על אגם מיד מסכר הובר
מבט על אגם מיד מסכר הובר
 מידע כללי
 על שם:  אגם מיד 
 תאריך הקמה:  13 באוקטובר 1936
 מבקרים בשנה:  7,298,465 (נכון ל־2015)
 גוף מנהל:  שירות הפארקים הלאומיים של ארצות הברית ומחלקת הפנים של ארצות הברית
 נתונים ומידות
 שטח:  6,053 קמ"ר
 גובה ממוצע:  2,897 רגל 
 מיקום
 מדינה:  נבדה, ואריזונה ארצות הברית
 מיקום:  מחוז קלארק, מוהאבי 
 קואורדינטות:  36°07′59″N 114°27′53″W﻿ / ﻿36.132964°N 114.464605°W﻿ / 36.132964; -114.464605
 https://www.nps.gov/lake/index.htm
  (למפת מערב ארצות הברית מוגדלת) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט אזור הנופש הלאומי אגם מיד(למפת מערב ארצות הברית רגילה) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט אזור הנופש הלאומי אגם מיד(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקואזור הנופש הלאומי אגם מיד(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקואזור הנופש הלאומי אגם מיד
 
אזור הנופש הלאומי אגם מיד (באנגלית: Lake Mead National Recreation Area) הוא אזור נופש לאומי, יחידת נופש ושימור טבע של שירות הפארקים הלאומיים של ארצות הברית ומחלקת הפנים של ארצות הברית המקיפה את נהר הקולורדו החל מהגבול המערבי ביותר של הפארק הלאומי גרנד קניון ועד צפונית לערים לאפלין בנבדה ובולהד סיטי באריזונה. אזור הנופש משתרע על שטח של 6,053 קילומטרים רבועים בתחומי מחוז קלארק בנבדה, ומחוז מוהאבי באריזונה. 750 קילומטרים רבועים משטח זה הם מים, והיתרה אזור טבע בראשיתי מדברי. אזור הנופש כולל את מאגר המים אגם מיד שנוצר על ידי סכר הובר ושהאזור קרוי על שמו, את הקניון השחור של הקולורדו ואת מאגר המים אגם מוהאבי שנוצר על ידי סכר דייוויס.
אגם מיד החל להיווצר ב-1935, פחות משנה לפני שסכר הובר הושלם. האזור סביב אגם מיד הוכרז כאזור הנופש סכר בולדר (Boulder Dam Recreation Area) ב-1936. ב-1964 הורחב האזור וכלל את אגם מוהאבי והאזורים סביבו והיה לאזור הנופש הלאומי הראשון שהוכרז על ידי הקונגרס של ארצות הברית.
פעילויות הנופש באזור הנופש הלאומי אגם מיד כוללות שיט בסירות ובקיאקים, שחייה ודיג בשני האגמים, כמו גם בקטעי הנהר שביניהם. בנוסף יש שבילי הליכה ותצפיות על הנוף המדברי סביב. שלוש מתוך ארבע המערכות האקולוגיות המדבריות הקיימות בארצות הברית: מדבר מוהאבי, מדבר האגן הגדול ומדבר סונורה נפגשים באזור הנופש הלאומי אגם מיד. סיורים בסכר הובר המאורגנים על ידי לשכת הטיוב של ארצות הברית, האחראית על הקמת ותפעול הסכר, הם מוקד משיכה עיקרי בתוך אזור הנופש.
כ-810 קילומטרים רבועים מאזור הנופש הלאומי אגם מיד הם חלק מהמונומנט הלאומי גרנד קניון-פראשנט (Grand Canyon-Parashant National Monument) שהוכרז בשנת 2000.
תשעה אזורי טבע בראשיתי נמצאים בתחומי אזור הנופש הלאומי אגם מיד, כולם בנבדה. חלק מהאזורים משתרע מעבר לאזור הנופש הלאומי אגם מיד וחלקים אלו מנוהלים על ידי לשכת הקרקעות של ארצות הברית.
הערות שוליים

↑  Lake Mead NRA
1 2  Crossley, John. "Lake Mead National Recreation Area". The American Southwest.
↑  "Lake Mead National Recreation Area: Historic Timeline". National Park Service.
1 2  "Press Kit: About Lake Mead National Recreation Area" (PDF). National Park Service.
↑  Things To Do
↑  Glionna, John M. (27 באוגוסט 2015). "Enduring heat and history, hikers learn their place -- far behind the ghosts of Hoover Dam". Los Angeles Times. {{cite news}}:  (עזרה)
↑  "Hoover Tour Information". Bureau of Reclamation. אורכב מ-המקור ב-2016-09-14. נבדק ב-2016-09-17.
↑  Grand Canyon-Parashant National Monument
↑  Establishment Of The Grand Canyon-Parashant National Monument
| --- | --- |
בקרת זהויות :  NLI: 987007561512605171  LCCN: sh2005004907  VIAF: 158338087   WorldCat (עם VIAF): 158338087 
מפת אזור הנופש הלאומי אגם מיד
אימרה גלרט

אימרה גלרט (בהונגרית Imre Gellért; ‏24 ביולי 1888 - 10 במאי 1981) היה מתעמל הונגרי ממוצא יהודי בעל מדליית כסף אולימפית (סטוקהולם 1912).
ביוגרפיה

באולימפיאדת לונדון (1908) סיים גלרט במקום 39 בתחרות קרב-רב אישי.
ביוגרפיה > אלוף הונגריה

בשנים 1909, 1911 ו-1912 זכה גלרט במדליית זהב באליפות הונגריה בהתעמלות.
ביוגרפיה > מדליית כסף אולימפית

באולימפיאדת סטוקהולם (1912) זכה גלרט במדליית כסף בתחרות הקרב-רב קבוצתי בהתעמלות בתוצאה של 45.45 נקודות, אחרי איטליה (53.15 נק') ולפני בריטניה (36.90 נק'). נוסף לכך, הוא סיים במקום 17 בתחרות קרב-רב אישי בתוצאה של 117.00 נקודות ושלישי מבין המתעמלים ההונגרים.
איסאפיירד'ור

| --- | --- |
סמל איסאפיירד'ורסמל איסאפיירד'ור
מראה בעיירה
מראה בעיירה
 מדינה:  איסלנד איסלנד
 מחוז:  וסטפירד'יר
 תאריך ייסוד:  המאה ה-9
 שטח:  23.42 קמ"ר
 גובה:  0 מטרים
 אוכלוסייה:  ‏
  ‑ בעיירה:  2,620 (1 בינואר 2018)
  ‑ במטרופולין:  2,867 (2008)
 קואורדינטות:  66°4′33″N 23°7′36″W﻿ / ﻿66.07583°N 23.12667°W﻿ / 66.07583; -23.12667
 אזור זמן:  UTC
 www.isafjordur.is
  מפת מיקום  מפה מפורטת   (למפת איסלנד מוגדלת) רייקיאוויק אקוריירי קפלאוויק אקרנס סאוד'אורקרוקור איילססטאד'יר סלפוסאיסאפיירד'ור(למפת איסלנד רגילה) רייקיאוויק אקוריירי קפלאוויק אקרנס סאוד'אורקרוקור איילססטאד'יר סלפוסאיסאפיירד'ור  he tabBackground:;tabBorder:#aaa;defaultTab:0;
איסאפיירד'ור (באיסלנדית: Ísafjörður) היא עיירה בצפון-מערב איסלנד, בירת מחוז וסטפירד'יר והעיירה הגדולה בו.
איסאפיירד'ור היא העיירה הגדולה בחצי האי ווסטפיורדס, נכון לשנת 2008 התגוררו בעיירה כ-2,600 תושבים.
היסטוריה

איסאפיירד'ור נוסדה ב-מאה ה-9 והיא האחת העיירות העתיקות והראשונות באיסלנד. בעבר הנמל של העיירה שימש לצייד לווייתנים היום הוא משמש למסחר ולדיג. איסאפיירד'ור היא עיירה מרכזית בפיורדים המערביים והיא גם עיר בירה של הפיורדים המערביים.
אזור המרכז (קמרון)

| --- | --- |

 מדינה:  קמרון קמרון
 מושל:  איינה רוג'ר נלום
 בירת האזור:  יאונדה
 תאריך ייסוד:  1983 
 שטח:  68,953 קמ"ר
 גובה:  643 מטרים
 אוכלוסייה:  ‏
  ‑ באזור:  4,159,500 (2015)
 קואורדינטות:  3°51′41″N 11°31′13″E﻿ / ﻿3.8613888888889°N 11.520277777778°E﻿ / 3.8613888888889; 11.520277777778 
  מפת מיקום  מפה מפורטת     לחצו כדי להקטין חזרה    לחצו להגדלה      (למפת אזור המרכז מוגדלת) יאונדה אובאלה ננגה-אבוקו באפיה נטואי המזרח הדרום אדמאווה החוף המערב צפון-מערבהמרכז(למפת אזור המרכז רגילה) יאונדה אובאלה ננגה-אבוקו באפיה נטואי המזרח הדרום אדמאווה החוף המערב צפון-מערבהמרכז tabBackground:;tabBorder:#aaa;defaultTab:0;
 
אזור המרכז (בצרפתית: Région du Centre) הוא אזור בקמרון.
באזור מתגוררים 4,159,500 תושבים (נכון ל-2015). בירת האזור היא יאונדה.
נפות

מבחינה מנהלית אזור המרכז מחולק ל-10 נפות.
| שם הנפה | שם בצרפתית | בירת הנפה | אוכלוסייה (נכון ל-2001) |
| --- | --- | --- | --- |
| לקיה | Lekié | מונטלה | 354,864 |
| הוט-סאנאגה | Haute-Sanaga | ננגה-אבוקו | 11,854 |
| מבאם-א-אינובו | Mbam-et-Inoubou | באפיה | 153,020 |
| מבאם-א-קים | Mbam-et-Kim | נטואי | 64,540 |
| מפו-א-אפאמבה | Méfou-et-Afamba | מפו | 89,805 |
| מפו-א-אקונו | Méfou-et-Akono | נגומו | 57,051 |
| מפונדי | Mfoundi | יאונדה | 1,248,236 |
| ניונג-א-קלה | Nyong-et-Kéllé | אסקה | 145,181 |
| ניונג-א-מפומו | Nyong-et-Mfoumou | אקונולינגה | 130,321 |
| ניונג-א-סואו | Nyong-et-So'o | מבלמאיו | 142,907 |
הערות שוליים

1 2  Cameroon: Regions, Major Cities & Towns - Population Statistics in Maps and Charts, citypopulation.de
| --- | --- |
בקרת זהויות :  ISNI: 0000 0004 0597 9940  MusicBrainz: fd57652e-ac60-4b8f-b5e2-290f70618eb9 
ערך זה הוא קצרמרבנושא גאוגרפיה של קמרון. אתם מוזמנים לתרום לוויקיפדיה ו.
אזור המיד-אטלנטיק

| --- | --- |
 מדינה:  ארצות הברית ארצות הברית
 מדינות בחבל ארץ:  דלאוור דלאוור וושינגטון די. סי. וושינגטון די. סי. וירג'יניה וירג'יניה וירג'יניה המערבית וירג'יניה המערבית מרילנד מרילנד ניו ג'רזי ניו ג'רזי ניו יורק ניו יורק פנסילבניה פנסילבניה
 העיר הגדולה:  ניו יורק
 שטח:  495,487 קמ"ר
 אוכלוסייה:  ‏
  ‑ בחבל ארץ:  57,303,316 (2008)
  ‑ צפיפות:  115 נפש לקמ"ר (2008)
 קואורדינטות:  41°N 77°W﻿ / ﻿41°N 77°W﻿ / 41; -77 
  מפת מיקום  מפה מפורטת  מדינות אזור המיד-אטלנטיק  he tabBackground:;tabBorder:#aaa;defaultTab:0;
אזור המיד-אטלנטיק (באנגלית: Mid-Atlantic) הוא אזור בארצות הברית הממוקם בחלקה המזרחי של המדינה. שמו נובע מצירוף המילים Middle-Atlantic - אמצע אזור החוף של האוקיינוס האטלנטי, מכיוון שאזור זה הוא החוף התיכון של יבשת אמריקה הצפונית בצדה המזרחי, לחופו של האוקיינוס האטלנטי. אף על פי שאין הסכמה חד משמעית לגבי המדינות שנכללות באזור זה, בדרך כלל נהוג לכלול באזור את המדינות דלאוור, וירג'יניה, וירג'יניה המערבית, מרילנד, ניו ג'רזי, ניו יורק ופנסילבניה ואת מחוז קולומביה.
על פי ההגדרה של מפקד האוכלוסין האמריקני אזור המיד-אטלנטיק כולל רק את המדינות ניו ג'רזי, ניו יורק ופנסילבניה.
אזור המיד-אטלנטיק הוא האזור המאוכלס ביותר בארצות הברית. לאורך ההיסטוריה באזור זה היווה יעד הגעה ראשוני למרבית גלי ההגירה לארצות הברית. האזור מכיל כמה מהערים הגדולות והחשובות ביותר בארצות הברית והוא מתפקד כמרכז כלכלי חשוב במיוחד של ארצות הברית, והן כמרכז הפוליטי הראשי.
אזור זה כונה על ידי פרדריק ג'קסון טרנר "האזור האמריקאי הטיפוסי". הפלורליזם הדתי והאתני באזור זה מהווה נדבך חשוב בהבנת החברה באזור המיד-אטלנטיק, מתקופת ההתיישבות על ידי ההולנדים, השוודים, האנגלים הקתולים והקוויקרים, דרך תקופת השלטון הבריטי ועד לימינו אנו. מאז המהפכה האמריקאית שכנו כל ערי הבירה של ארצות הברית באזור המיד אטלנטיק, כוללת הבירה הנוכחית, וושינגטון די.סי.
בתחילת המאה ה-19 גברו המדינות ניו ג'רזי, פנסילבניה וניו יורק על וירג'יניה ווירג'יניה המערבית במספר התושבים והפכו על חשבון מדינות ניו-אינגלנד למרכז הסחר והתעשייה של ארצות הברית כולה. מספר גדול של מהגרים, ביניהם איטלקים, אירים, גרמנים, פולניים, יהודים ומהגרים נוספים שינו את פניו של האזור, במיוחד בערי החוף כגון ניו-יורק, ניוארק, פילדלפיה, וושינגטון די.סי ובולטימור; אך גם בערים רחוקות יותר מהחוף האטלנטי כמו פיטסבורג, אולבני ובאפלו.
10 הערים הגדולות

| # | עיר | מדינה | מספר תושבים (2020) |
| --- | --- | --- | --- |
| 1 | ניו יורק | ניו יורק | 8,804,190 |
| 2 | פילדלפיה | פנסילבניה | 1,603,797 |
| 3 | וושינגטון | מחוז קולומביה | 689,545 |
| 4 | בולטימור | מרילנד | 585,708 |
| 5 | וירג'יניה ביץ' | וירג'יניה | 459,470 |
| 6 | ניוארק | ניו ג'רזי | 311,549 |
| 7 | פיטסבורג | פנסילבניה | 302,971 |
| 8 | ג'רזי סיטי | ניו ג'רזי | 292,449 |
| 9 | באפלו | ניו יורק | 278,349 |
| 10 | צ'ספיק | וירג'יניה | 249,422 |
הערות שוליים

↑  "Mid-Atlantic Home : Mid–Atlantic Information Office : U.S. Bureau of Labor Statistics". www.bls.gov (באנגלית). נבדק ב-2024-01-14.
↑  Schultz, Alex. "7 Beautiful Mid-Atlantic States". Touropia (באנגלית אמריקאית). נבדק ב-2024-01-14.
↑  Earl A. Greene et al. "Ground-Water Vulnerability to Nitrate Contamination in the Mid-Atlantic Region". (אורכב 17.11.2017 בארכיון Wayback Machine) USGS Fact Sheet FS 2004-3067. 2005. Retrieved April 25, 2013. Note: Although the locator map appears to exclude part of northwestern Pennsylvania, other more detailed maps in this article include all of the state. Often, when discussing climate, southern Connecticut is included with the Middle Atlantic.
↑  EPA Region 3 (Mid-Atlantic) | Serving Delaware, District of Columbia, Maryland, Pennsylvania, Virginia, West Virginia and 7 federally recognized tribes. U.S. Environmental Protection Agency (EPA). (n.d.). https://www.epa.gov/aboutepa/epa-region-3-mid-atlantic
↑  Mid-Atlantic Gateway (Washington, DC). Mid-Atlantic Gateway (Washington, DC) | MARAD. (n.d.). https://www.maritime.dot.gov/about-us/gateway-offices/mid-atlantic-gateway-office-washington-dc
↑  U.S. Department of Defense - Office of Small Business Programs. "Mid-Atlantic Regional Council". business.defense.gov. נבדק ב-2024-01-14.
| אזורים בארצות הברית |
| --- | --- | --- |
| האזורים הרשמיים לפי לשכת מפקד האוכלוסין של ארצות הברית | מערב ארצות הברית • המערב התיכון • צפון-מזרח ארצות הברית • דרום ארצות הברית |  |
| אזורים לא רשמיים | דרום-מערב ארצות הברית • אזור הפסיפיק נורת' וסט • המישורים הגדולים • מדינות הרי הרוקי • ניו אינגלנד • אזור המיד-אטלנטיק • חגורת החלודה |  |
| --- | --- |
בקרת זהויות :  NLI: 987007533879605171  LCCN: sh85085007  VIAF: 315526280   WorldCat (עם VIAF): 315526280 
ערך זה הוא קצרמרבנושא גאוגרפיה של ארצות הברית. אתם מוזמנים לתרום לוויקיפדיה ו.
אילינג (רובע)

רובע אִילִינְג של העיר לונדון (באנגלית: London Borough of Ealing, ‏האזנהקובץ:En-uk-LBEaling.ogg‏Ⓘ‏) הוא אחד מרובעי לונדון. הרובע מצוי במערב העיר וגובל ברבעים הילינגדון ממערב, הארו וברנט מצפונו, האמרסמית' ופולהם במזרח והאונסלו בדרום.
הרובע הוקם בשנת 1965 על ידי איחוד הרובע המוניציפלי של אילינג, הרובע המוניציפלי של סאות'הול והרובע המוניציפלי של אקטון.
גאוגרפיה

הרובע גובל ברובע הילינגדון במערבו, ברבעים ברנט והארו בצפונו, ברובע בדרומו האמרסמית' ופולהאם וברובע האונסלו במזרחו.
גאוגרפיה > שכונות

שכונות רובע אילינג כוללות את
אילינג,
אקטון,
גרינפורד,
דורמרז וולז,
הנוול,
נורווד גרין,
נורת'ולט,
פריוייל,
סאות'הול
השכלה

ברובע אילינג פועלת אוניברסיטת עמק התמזה (Thames Valley University - TVU),
ומכללת אילינג, המרסמית' ומערב לונדון (Ealing, Hammersmith & West London College).